முதலில் ஒன்று வந்து அதில் சிலதிருத்தங்கலையும், மாற்றங்களையும் செய்யும் போது வேறுகிறது. இன்று வேறு-தல் என்ற வினைச்சொல்லையே மறந்து விட்டு வேறு என்ற பெயர்ச்சொல்லோடு படுதல், ஆகுதல் போன்ற துணைவினைகளை இட்டுச் சொல்கிறோம். ஆனால் வேற்றுமை என்ற இன்னொரு பெயர்ச்சொல் வேறு-தல் என்ற வினைச்சொல் நம்மிடம் ஒரு காலத்தில் இருந்ததைக் கட்டாயம் உணர்த்துகிறது.) வேற்றுமை போல் இன்னொரு பெயர்ச் சொல் வேற்றம். இதை variation என்றும் ஆங்கிலத்தில் சொல்லலாம். ஒவ்வொரு version உம், இன்னொரு variation தான்.  பாவாணர் ஐயா அவர்கள் திருநெல்வேலி மாவட்டம் சங்கரன்கோயில் ஊரில் பிறந்தவர். நீண்ட களஆய்வு செய்தவர். மக்கள் வழக்குகளை அறிந்தவர். கிராமப்புறங்களில் இச்சொல் பயன்பாட்டில் இருந்து வந்ததுண்டு. பாவாணர் ஐயா சொல்லுவார், "திருநெல்வேலியில் "சூழ்ச்சியம்" என்னும் சொல் வழக்கில் உள்ளது. "Engine" என்னும் ஆங்கிலச்சொல்லிற்குச் சூழ்ச்சியம் என்பதே சரியான தமிழ்ச்சொல். "பொறி" என்பது "machine" ஐக் குறிக்கும், தட்டச்சுப் பொறி என்பது போல. எனவே "Engineering College" என்பதைச் "சூழ்ச்சிய வினைக் கல்லூரி" என்றும் "Mechanical" என்பதைப் "பொறி வினை" என்றும் வழங்க வேண்டும்." ஆனால், 'சூழ்ச்சி' என்பதும், 'சூழ்ச்சியம்' என்பதும் முற்றிலும் வேறானவை என்பதையும் நினைவில் கொள்ள வேண்டும்.  கற்பிகம் = கற்பி + இகம் இகம், இதம் போன்றவை கருவி தொடர்பான சொல்லாக்க ஈறுகள். எனவே இங்கு contrivance = கற்பிகம் ஆனது.